బెర్నార్డ్ షోల్ట్జ్

బెర్నార్డ్ మార్టినస్ స్కోల్ట్జ్ (జననం 1990 అక్టోబరు 3) నమీబియా క్రికెట్ ఆటగాడు. కీట్‌మన్‌షూప్‌లో జన్మించిన అతను కుడిచేతి వాటం బ్యాట్స్‌మన్, ఎడమచేతి ఆర్థడాక్స్ బౌలరు. అతని కంటే నాలుగు సంవత్సరాలు పెద్దవాడైన అతని అన్న నికోలస్, 2004 నుండి ఫస్ట్-క్లాస్ క్రికెట్ ఆడుతున్నాడు.

 జీవిత చరిత్ర 
2008 లో మలేషియాలో జరిగిన అండర్-19 క్రికెట్ ప్రపంచ కప్‌లో స్కోల్ట్జ్ నమీబియా అండర్-19 జాతీయ జట్టు తరపున ఆడాడు. ఈ పోటీలో అతను ఐదు మ్యాచ్‌లు ఆడి ఆరు వికెట్లు పడగొట్టాడు. కేవలం రెండు పరుగులు మాత్రమే చేశాడు, కానీ రెండు సార్లూ నాటౌట్‌గా నిలిచాడు.

స్కోల్ట్జ్ 2008 అక్టోబరులో నార్త్ వెస్ట్‌తో జరిగిన మ్యాచ్‌లో ఫస్ట్-క్లాస్ క్రికెట్‌ రంగప్రవేశం చేశాడు. తన తొలి ఇన్నింగ్స్‌లో రెండో బంతికే డకౌట్ అయ్యాడు. దక్షిణాఫ్రికాలో జరిగిన 2009 క్రికెట్ ప్రపంచ కప్ క్వాలిఫైయర్‌లో అతను నమీబియా తరఫున అతి పిన్న వయస్కుడైన ఆటగాడు. 2014-15లో బోలాండ్‌తో జరిగిన మ్యాచ్‌లో అతను 116 పరుగులకు 8 వికెట్లు, 66 పరుగులకు 5 వికెట్లు తీసుకున్నాడు.  2016 నవంబరులో, క్రికెట్ నమీబియా వారి వార్షిక అవార్డుల ప్రదానోత్సవంలో అతను ప్లేయర్ ఆఫ్ ది ఇయర్‌గా ఎంపికయ్యాడు.  2018 జనవరిలో, అతను 2018 ICC వరల్డ్ క్రికెట్ లీగ్ డివిజన్ టూ టోర్నమెంట్ కోసం నమీబియా జట్టులో చోటు దక్కించుకున్నాడు. 

2017–18 సన్‌ఫాయిల్ 3-డే కప్‌లో తొమ్మిది మ్యాచ్‌ల్లో 35 వికెట్లు తీసుకుని, నమీబియా తరఫున అత్యధిక వికెట్లు తీసిన బౌలరుగా నిలిచాడు, 

2018 ఆగస్టులో అతను 2018 ఆఫ్రికా T20 కప్ కోసం నమీబియా జట్టులో చోటు దక్కించుకున్నాడు. 2018 అక్టోబరులో, బోట్స్వానాలో జరిగిన 2018–19 ICC వరల్డ్ ట్వంటీ20 ఆఫ్రికా క్వాలిఫైయర్ టోర్నమెంటు కోసం దక్షిణ ఉప ప్రాంత సమూహం తరఫున నమీబియా జట్టులో చోటు దక్కించుకున్నాడు.

2019 మార్చిలో అతను 2019 ICC వరల్డ్ క్రికెట్ లీగ్ డివిజన్ టూ టోర్నమెంట్ కోసం నమీబియా జట్టులో చోటు దక్కించుకున్నాడు.  ఆ టోర్నమెంట్‌లో నమీబియా మొదటి నాలుగు స్థానాల్లో నిలిచింది, తద్వారా వన్డే ఇంటర్నేషనల్ (ODI) హోదాను పొందింది.  2019 ఏప్రిల్ 27 న ఒమన్‌తో జరిగిన టోర్నమెంటు ఫైనల్‌ మ్యాచ్‌లో స్కోల్ట్జ్ నమీబియా తరపున వన్డేల్లోకి ప్రవేశించాడు.

2019 మేలో, అతను ఉగాండాలో జరిగిన 2018–19 ICC T20 ప్రపంచ కప్ ఆఫ్రికా క్వాలిఫైయర్ టోర్నమెంటు ప్రాంతీయ ఫైనల్స్ కోసం నమీబియా జట్టులో చోటు దక్కించుకున్నాడు.   2019 మే 20 న ఘనాపై తన తొలి ట్వంటీ20 అంతర్జాతీయ ఆట ఆడాడు.

2019 జూన్లో, 2019–20 అంతర్జాతీయ సీజన్‌కు ముందు క్రికెట్ నమీబియాకు చెందిన అత్యుత్తమ పురుషుల స్క్వాడ్‌కు ఎంపికైన ఇరవై ఐదు మంది క్రికెటర్లలో అతను ఒకడు.   2019 సెప్టెంబరులో, యునైటెడ్ అరబ్ ఎమిరేట్స్‌లో జరిగే 2019 ICC T20 ప్రపంచ కప్ క్వాలిఫైయర్ టోర్నమెంటు కోసం నమీబియా జట్టులో అతను చోటు దక్కించుకున్నాడు. 

2021 సెప్టెంబరులో, స్కోల్ట్జ్ 2021 ICC పురుషుల T20 ప్రపంచ కప్ కోసం నమీబియా జట్టులో చోటు దక్కించుకున్నాడు.  2022 జూలైలో, 2019–2023 ICC క్రికెట్ ప్రపంచ కప్ లీగ్ 2 టోర్నమెంటు 14వ రౌండ్‌లో, స్కోల్ట్జ్ వన్‌డేల్లో తన తొలి ఐదు వికెట్ల ఘనతను సాధించాడు.

2024 మేలో, అతను 2024 ICC పురుషుల T20 ప్రపంచ కప్ టోర్నమెంటు కోసం నమీబియా జట్టులో చోటు దక్కించుకున్నాడు.

 మూలాలు 

వర్గం:నమీబియా టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1990 జననాలు